පාකිස්තානයේ ජාත්‍යන්තර ක්‍රිකට් තරග පැවැත්වීම දැන් තහනම් කර තිබෙන්නේ මීට සිවු වසරකට පෙර එරටදී ශ්‍රී ලංකා ක්‍රිකට් කණ්ඩායම ගමන් කරමින් සිටි බස් රථයට ත්‍රස්ත ප්‍රහාරයක් එල්ල වීම හේතුවෙනි.2009 වසරේ එම සිද්ධියෙන් පාකිස්තානයට ජාත්‍යන්තර ක්‍රිකට් තරග පැවැත්වීමේ අයිතිය අහිමි වී සිවු වසරකටත් වැඩි කාලයකට පසුව යළිත් එරටට එම අයිතිය ලබා දෙන කණ්ඩායම ද ශ්‍රී ලංකාව ම වීමට ඉඩ තිබෙන සැටියකි.මේ අනාගත දෛවෝපගත සිදුවීමක් ගැන කරුණු අනාවරණය වන්නේ ශ්‍රී ලංකා ක්‍රිකට් මාධ්‍ය කළමනාකරු රජිත ප්‍රනාන්දු මහතා පාකිස්තාන ප්‍රවෘත්ති චැනලයකට කර තිබෙන ප්‍රකාශයකිනි.“දශක තුනක් තිස්සේ ශ්‍රී ලංකාවේදී ප්‍රචණ්ඩත්වය දැක තිබෙන නිසා අපට එය අලුත් දෙයක් නොවේ.2009 සිදුවීම අවාසනාවන්ත එකක්.